Juice jätti yli puoli miljoonaa Tampereelle – Tästä elokuvaväki Tampereella erityisesti nautti

VIIHDE Uutuuselokuvaa kuvattiin Tampereella lähes kuukausi. Tuotantoyhtiössä uskotaan Tampereen jäävän saamapuolelle, vaikka uutta tuotantokannustinta elokuvalle maksettiinkin.

Juice-elokuvan tuotanto jätti Tampereelle rahaa ja tarjontaa kaupungille myös näkyvyyttä. Pekka Strang, Antti Tuomas Heikkinen ja Riku Nieminen nähdään elokuvan avainrooleissa. Anna Salmisalo

Petteri Mäkinen

Juice-elokuvan tuotantobudjetista noin kolmannes on kulutettu Tampereella.

Näin arvioi elokuvan linjatuottaja Anni Pänkäälä tuotantoyhtiö Yellow Filmiltä.

Noin 1,7 miljoonan tuotantobudjetista Tampereelle jäi siis yli puoli miljoonaa.

– Välillisiä taloudellisia vaikutuksia voi tietysti vain arvailla, lisää Pänkäälä.

Juicea kuvattiin maaliskuussa ja kesäkuussa yhteensä 31 päivänä. Tampereella kuvauspäiviä oli maaliskuussa 17 ja kesäkuussa 8.

Yhden kuvauspäivän työryhmään kuuluu noin helposti 40–50 tuotannon työntekijää ja 5–20 näyttelijää. Lisäksi Tampereella kuvattiin kolmena eri päivänä keikkakohtauksia satahenkisen yleisön kanssa. Muutenkin avustajia oli mukana päivittäin noin 10–50 henkeä.

Pelkästään majoitukset, kuljetukset ja ruokailut haukkaavat ison siivun budjetista.

– Hyvä ruoka, parempi mieli, parempi elokuva. Kun kuvaus päivä alkaa, ensimmäinen yleensä kysyy, koska syödään, naurahtaa Pänkäälä.

Lisäksi tuotantoa varten tarvitaan kuvauspaikkakunnilla muun muassa varastotiloja lavasteille ja puvuille, parkkitilaa autoille ja erilaista teknistä tukea.

Elokuvaa kuvattiin Tampereella muun muassa Tampereen yliopistolla, Laternassa, Yo-talolla ja Olympia-korttelissa. 1970-luvun miljöötä haettiin muun muassa keskustasta Ojakadulta ja Pyynikin Palomäentieltä ja täydellistä auringonnousua Teiskosta.

Asuimme Pyynikin uimahallin vieressä ja monelle pääsy uimaan ennen kuvauspäivää oli tärkeä asia.”

– Tampere oli täydellinen paikka kuvauksille. Yhteydet ovat hyvät ja täällä on paljon osaamista. Olemme todella onnellisia, millainen säkä meillä kävi myös säiden suhteen. Saatiin sellainen talvi, minkä voi kuvitella olleen 1970-luvulla, jatkaa Pänkäälä.

Kuvausväki viihtyi Tampereella hyvin, todistaa linjatuottaja.

– Monesti pienet asiat vaikuttavat. Asuimme Pyynikin uimahallin vieressä ja monelle pääsy uimaan ennen kuvauspäivää oli tärkeä asia.

Juice-elokuvan tuottanut Yellow Film on Suomen suurin itsenäinen tuotantoyhtiö. Sen tuottamia elokuvia ovat muun muassa Napapiirin sankarit, 95, Heinähattu, Vilttitossu ja Rubensin veljekset sekä Supermarsu. Yellow Filmin tuottamia sarjoja ovat Putous, Syke, Roba ja Sunnuntailounas

Tästä huolimatta tamperelaista tuotanto-osaamista on käytetty elokuvassa paljon. Tampereelta oli työryhmässä mukana reilut parikymmentä tekijää, satunnaisina päivänä enemmänkin. Lisäksi paikallisia avustajia oli jopa satamäärin.

– Tuotantoryhmän joka osastolla oli mukana tekijöitä Tampereelta. Lisäksi meillä oli mukana useita harjoittelijoita Tamkista, joista moni on sen jälkeen työllistynyt muihin tuotantoihin joko meillä tai muissa tuotantoyhtiöissä, kertoo itse Tampereen ammattikorkeakoulussa medianomiksi valmistunut linjatuottaja.

Elokuvaa on tehty yhteistyössä Film Tampereen ja Tampereen kaupungin kanssa. Juice-elokuvalle on myönnetty tuotantokannustinta. Esimerkiksi elokuva- tai sarjatuotannolle voidaan maksaa takaisin 10–15 prosenttia Tampereen seudulla syntyneistä kustannuksista, kuten kuvauksiin liittyvistä palvelujen ostoista tai tamperelaisten työntekijöiden palkoista.

Pänkäälä uskoo, että Tampere jää saamapuolelle.

– Elokuvissa voidaan tarjota näkyvyyttä ja tuoda seutua tutuksi. Elokuva on hyvä tuote, koska sillä on pitkä elinkaari.

Juice-elokuvan Tampereen ensi-iltajuhla järjestetään keskiviikkona 12. joulukuuta.

Juice ohjaaja: Teppo Airaksinen tuottaja: Marko Talli/Yellow Film & TV käsikirjoitus: Antti-Heikki Pesonen, käsikirjoitus pohjautuu vapaasti Antti Heikkisen Risainen elämä -kirjaan pääosissa: Riku Nieminen, Iida-Maria Heinonen, Antti Tuomas Heikkinen, Pekka Strang, Silmu Ståhlberg